รัฐบาลไทย-ข่าวทำเนียบรัฐบาล-วธ.โกอินเตอร์รุกเปิด "ศาลาไทย-ตลาดน้ำ" ในงานนิทรรศการสถาปัตยกรรมนานาชาติ เวนิสเบียนนาเล่ ครั้งที่ 16 ดันศิลปวัฒนธรรมร่วมสมัยวิถีไทยสู่สากล 25-27 พ.ค.นี้ ณ เมืองเวนิส สาธารณรัฐอิตาล
วันพุธที่ 30 พฤษภาคม 2561
วธ.โกอินเตอร์รุกเปิด "ศาลาไทย-ตลาดน้ํา" ในงานนิทรรศการสถาปัตยกรรมนานาชาติ เวนิสเบียนนาเล่ ครั้งที่ 16 ดันศิลปวัฒนธรรมร่วมสมัยวิถีไทยสู่สากล 25-27 พ.ค.นี้ ณ เมืองเวนิส สาธารณรัฐอิตาล
วธ.โกอินเตอร์รุกเปิด "ศาลาไทย-ตลาดน้ํา" ในงานนิทรรศการสถาปัตยกรรมนานาชาติ เวนิสเบียนนาเล่ ครั้งที่ 16 ดันศิลปวัฒนธรรมร่วมสมัยวิถีไทยสู่สากล 25-27 พ.ค.นี้ ณ เมืองเวนิส สาธารณรัฐอิตาลี
นายกฤษศญพงษ์ ศิริ ปลัดกระทรวงวัฒนธรรม เปิดเผยว่า ตามยุทธศาสตร์ของกระทรวงวัฒนธรรม (วธ.) มียุทธศาสตร์พัฒนาศักยภาพการเสริมสร้างความสัมพันธ์ เกียรติภูมิและภาพลักษณ์ที่ดีเพื่อนําความเป็นไทยสู่สากล โดยส่งเสริมกิจกรรมทางศาสนา ศิลปะและวัฒนธรรมเพื่อเสริมสร้างภาพลักษณ์ วัฒนธรรมและนําความเป็นไทยสู่สากลทั้งเชิงรับและเชิงรุก ดังนั้น ในระหว่างวันที่ 25-27 พฤษภาคม 2561 นี้คณะผู้บริหาร วธ. และสํานักงานศิลปวัฒนธรรมร่วมสมัย จะนําสถาปนิก ศิลปิน ภัณฑารักษ์ เดินทางไปร่วมงานนิทรรศการสถาปัตยกรรมนานาชาติเวนิสเบียนนาเล่ ครั้งที่ 16และเปิดตลาดน้ําร่วมสมัยวิถีไทยสู่สากล ณ เมืองเวนิส สาธารณรัฐอิตาลี เพื่อเผยแพร่ศิลปวัฒนธรรมร่วมสมัย ศิลปวัฒนธรรมไทยสู่ระดับนานาชาติ
ปลัด วธ. กล่าวว่า สําหรับกิจกรรมภายในงาน ประกอบด้วย พิธีเปิดศาลาไทยในงานนิทรรศการสถาปัตยกรรมนานาชาติ เวนิสเบียนนาเล่ ครั้งที่ 16 ภายใต้ชื่อนิทรรศการ“Blissfully Yours”ถือเป็นความร่วมมือระหว่าง วธ. โดยสํานักงานศิลปวัฒนธรรมร่วมสมัย และสมาคมสถาปนิกสยาม ในพระบรมราชูปถัมภ์ ตั้งแต่เริ่มต้นจนกระทั่งศาลาไทยเสร็จสมบูรณ์ซึ่งปีนี้งานนิทรรศการดังกล่าวได้กําหนดหัวข้อว่า
Freespaceดังนั้นคณะภัณฑารักษ์ของศาลาไทยได้ตีความแนวคิดFreespaceไปถึงความสัมพันธ์ระหว่างสถาปัตยกรรมและวิถีชีวิตของคนไทย ความสามารถในการปรับตัว การมองโลกในแง่ดี การประนีประนอม ถ้อยทีถ้อยอาศัยกันของวัฒนธรรมไทย และได้เลือกที่จะเล่าเรื่องราวระหว่างสถาปัตยกรรมและผู้คนผ่านภาพยนตร์และภาพเคลื่อนไหว (Animation)10 ผลงานด้วยกันทั้งนี้ การร่วมงานดังกล่าวเพื่อส่งเสริม และเปิดพื้นที่ให้แก่สถาปนิกไทย ได้แสดงออกซึ่งศักยภาพ ความสามารถ แนวคิดสู่เวทีระดับนานาชาติ ซึ่งปีนี้ประเทศไทยได้เข้าร่วมแสดงในงานระดับโลกอย่างต่อเนื่องมาเป็นครั้งที่ 5 แล้ว
นอกจากนี้ยังมีพิธีเปิดงาน "ตลาดน้ําศิลปวัฒนธรรมร่วมสมัยวิถีไทยสู่สากล" นําเสนอทุนทางศิลปวัฒนธรรมจากประเทศไทยที่มีศักยภาพใน 5Fดังนี้Food(อาหาร)Film(ภาพยนตร์และวีดิทัศน์)Fashion(การออกแบบและแฟชั่น)Fighting(มวยไทย)และFestival(เทศกาลประเพณี) เพื่อสร้างความร่วมมือระหว่างเครือข่ายในการพัฒนางานศิลปะร่วมสมัย เผยแพร่ชื่อเสียงประเทศไทยในแง่มุมความรุ่งเรืองทางศิลปวัฒนธรรมและอัตลักษณ์ความเป็นชาติไทย อาทิ การแสดงชุดหนุมานเกี้ยวมัจฉา การเดินแบบผ้าไทยร่วมสมัย สาธิตศิลปะการต่อสู้ไทย (มวยไทย) สาธิตทําอาหารไทย สาธิตนวดแผนไทย บรรเลงเพลงไทย
ปลัด วธ. กล่าวต่อไปว่า สําหรับการแสดงศิลปวัฒนธรรมร่วมสมัย ได้นําการแสดงธิดานาคี รําตะลีกีปัส เซิ้งกรับแกรบ การแสดงสี่สมัย มโนราห์ แพรวากาฬสินธุ์ มโนราห์พระสุธน บุษบาเสี่ยงเทียน ดึงครกดึงสาก ฟ้อนขันดอก ไปแสดงให้ชาวต่างชาติได้ชื่นชม รวมไปถึงการฉายวีดีโอประชาสัมพันธ์การแสดงศิลปกรรมร่วมสมัยนานาชาติThailand Biennale, Krabi2018 ระหว่างวันที่2พฤศจิกายน2561-28 กุมภาพันธ์2562ณ จังหวัดกระบี่ ซึ่งเป็นการจัดเทศกาลศิลปกรรมร่วมสมัยในระดับนานาชาติเป็นครั้งแรกของไทย และในช่วงวันสุดท้าย วธ.ร่วมกับวัดไทยในต่างประเทศและเครือข่ายชาวพุทธที่เวนิส ร่วมกันตักบาตรพระสงฆ์ ณ เมืองเวนิส เนื่องในเทศกาลวันวิสาขบูชา 2561 ด้วย